Hun deltok for landet sitt under Ski-VM 2017 i Lahtis, der hun ble nummer 33 i skiathlon. Det var imidlertid ikke plasseringen hun fikk mest oppmerksomhet for, men en skade hun pådro seg i et fall like etter start. Hun fikk da en skistav opp i ansiktet som laget et dypt kutt. Etter å ha fullført løpet ble hun tatt hånd om av helsepersonell og kjørt til sykehus for behandling av sårskaden.